A szaúd-arábiai labdarúgó-válogatott (arabul: منتخب السعودية لكرة القدم, : "Míthab asz-Szaúdijja li-Kurat al-Kadam") – avagy becenevükön a "zöld sólymok" – Szaúd-Arábia nemzeti válogatottja, amelyet a Szaúd-arábiai labdarúgó-szövetség arabul: الاتحاد السعودي لكرة القد, : "Ittihád asz-Szaúdijja li-Kurat al-Kadam") irányít. Ázsia egyik legsikeresebb labdarúgó-válogatottja eddig öt alkalommal jutott ki a labdarúgó-világbajnokságra, három alkalommal hódította el az Ázsia-kupát, és 1992-ben ezüstérmes lett a konföderációs kupán. A csapat legnagyobb sikerét az 1994-es labdarúgó-világbajnokságon aratta, ahol a nyolcaddöntőig menetelt.